Identifica la temàtica clau del text.
L'Escola de Negocis Booth (University of Chicago Booth School of Business) és l'escola de negocis de la Universitat de Chicago, localitzada a Chicago, Illinois. Antigament coneguda com a University of Chicago Graduate School of Business, Chicago Booth és considerada una de les escoles més prestigioses del món, on ensenyen nombrosos premis Nobel dels 85 de la Universitat de Chicago. Ha produït caps d'estat, directrius de les empreses més grans del món, guanyadors de premis Nobel i eminències al món de les finances, economia, empresa i política.
És la segona escola de negocis més antiga dels Estats Units i la primera a oferir un Executive MBA program, i que va crear un programa de doctorat en negocis. L'escola va ser reanomenada el 2008 després de rebre una donació de 300 milions de dòlars de l'antic alumne David G. Booth. L'escola rep el tercer nombre major de donacions econòmiques del món, únicament superada per les escoles de Harvard i Stanford.Segons l'última classificació de les millors escoles de negocis del món realitzat per les revistes Business Week i The Economist, Booth School of Business és la millor del món, per davant de les competidores Harvard, Stanford i Wharton.
L'escola està localitzada al barri de Hyde Park de Chicago, al campus de la universitat. Té també campus a Londres i Singapur, a més d'un al centre de Chicago, ubicat al carrer Magnificent Mile. A més de realitzar programes de postgrau de negocis, l'escola duu a terme recerques en els camps de les finances, economia, màrqueting i comptabilitat, entre molts altres.
El text tracta sobre economia.